Medie: Spotify HiFi bliver dyrt. Rigtig dyrt

Det bliver ikke billigt at få highres musik fra Spotify. Hvis man skal tro mediet Bloomberg vil det kommende Spotify HiFi abonnement koste mindst fem dollars om måneden, oveni det eksisterende abonnement. Altså omkring 34 kroner før dansk moms og afgifter oven i de 109 kroner, et Premium abonnement i forvejen koster.

Hos konkurrenterne Apple Music og Tidal koster abonnementet det samme, men her er highres musik inkluderet i prisen.

Bloomberg fortæller videre, at Spotify vil retfærdiggøre den højere pris med en række nye funktioner, der er forbeholdt HiFi abonnementet. Heriblandt muligheden for at oprette spillelister, der er tilpasset specifikke aktiviteter, datoer og årstider.

Spotify svarer på rygterne med et standardsvar:

“Hos Spotify udforsker vi konstant ideer til at forbedre vores produktudbud og give værdi til brugerne, men vi kommenterer ikke spekulationer om mulige nye funktioner og har intet nyt at dele på nuværende tidspunkt.”

Læs også: Spotify er blevet dyr leverpostej.

Highres musik har været en hård nød for Spotify at knække. Det blev lovet allerede i 2021, men kom som bekendt ikke. Siden skiftede abonnementet navn til Supremium og prisen lod til at blive dobbelt så høj, som et almindeligt Premium-abonnement.

Problemet var bare, at konkurrenten Apple Music i mellemtiden havde introduceret både Lossless ogDolby Atmos-lyd. Vel at mærke uden at det koster ekstra. Siden har også Tidal foretaget samme manøvre.

I maj måned cirkulerede en række billeder af Spotify-brugerfladen, der viste integrationen af highres musik.

Medie: Spotify HiFi bliver dyrt. Rigtig dyrt